བན་དེའི་སྒྱུར་ཆོས་སུ་བོན་གྱི་ཐ་སྙད་གལ་ཆེན་འགའ་རེ་འབྱུང་བའང་དེ་དང་གཅིག་པ་རེད།དཔེར་ན།ཡེ་ཤུའི་ཆོས་ལུགས་སོགས་རྒྱ་ཡིག་དང་བོད་ཡིག་ཏུ་སྒྱུར་སྐབས།དཀོན་མཆོག་དང་འཕགས་པ།འཕགས་པའི་མདོ་ལྟ་བུ་ནང་པའི་གསུང་རབ་ཀྱི་གོ་བ་དང་རིག་གནས་ཀྱི་འགང་ལྟར་སྒྱུར་བ་མཐོང་རྒྱུ་ཡོད།དེང་སང་ནང་ཆོས་དབྱིན་ཡིག་ཏུ་བསྒྱུར་སྐབས་ཀྱང་སྐབས་རེར་ནུབ་ཕྱོགས་པའི་རིག་གཞུང་དང་ཆོས་ལུགས་ཀྱི་གོམས་གཤིས་ལྟར་སྒྱུར་གྱི་ཡོད་པ་ཡོངས་གྲགས་རེད།ངས་སྐབས་རེར་གལ་ཏེ་རྒྱ་ནག་གི་ཐང་གི་མཛེས་མ་ཤེས་ཧྲི་དང་འབྲེལ་བའི་གཏམ་དཔེ་ཞིག་དོན་བསྒྱུར་བྱ་དགོས་ན་སེང་ལྕམ་འབྲུག་མོ་ནི་ཆེས་མཚམས་ཤོས་ཡིན་ངེས་རེད་བསམ་མྱོང་།